«**Սալեմ**» (անգլ.՝ Salem), պատմական ֆենտեզի ժանրի ամերիկյան դրամատիկ հեռուստասերիալ, որի ստեղծողներն են Ադամ Սայմոնը և Բրենոն Բրահան, հեռարձակվել է 2014 թվականի ապրիլի 20-ից մինչև 2017 թվականի հունվարի 18-ը WGN America հեռուստաալիքով։ WGN America-ի առաջին պաշտոնական շոուն է։ Հեռուստասերիալում գլխավր դերակատարներն են Ջանեթ Մոնթգոմերին և Շեյն Ուեսթը, ոգեշնչված է 17-րդ դարում կայացած Սալեմի վհուկների դատավարությունից։

2016 թվականի դեկտեմբերի 13-ին հայտարարվել է երրորդ եթերաշրջանից հետո հեռուստասերիալի փակման մասին։

Ակնարկ
------

«Սալեմը» հորինված պատմություն է դատավարության ենաթրկված Սալեմի վհուկների և ոչ վերջիններիս մասին, դեպքերը տեղի են ունենում սկսած 1962 թվականից Մասաչուսեթս նահանգի Սալեմ քաղաքում, երբ տեղի գաղութային իշխանությունը հայտնվում է պուրիտանների ձեռքում։ Հեռուստասերիալը կասկածի տակ է դնում, թե արդյոք ճիշտ էին պուրիտանները, արդարացի են եղել մեղադրյալների նկատմամբ առաջադրված մեղադրանքները և անմեղ էին արդյոք վերջիններս։

Սցենարիստների ուշադրությունը սևեռված է «իրական վհուկների» վրա, որոնք հանդիսանում են քաղաքի առօրյա կյանքի սահմանափակ մասնիկը՝ կարողանալով թաքցնել իրենց էությունը։ Ջոնը (Շեյն Ուեսթ) և Մերին (Ջանեթ Մոնտգոմերի) գտնվում են էպիկ սիրավեպի կենտրոնում, նույնիսկ այն ժամանակ, երբ կախարդների նկատմամբ պուրիտանական որսը գցում է քաղաքը հիստերիայի, սարսափի և հուսալքության մեջ։

Պատմականորեն Սալեմ գյուղը և Սալեմ քաղաքը պատերազմել են ունեցվածքի, պարենի և եկեղեցական իրավունքների համար։ Նշված ժամանակահատվածում գաղութային տարածքում իսկապես իշխել են պուրիտան առաջնորդները։ Մարդիկ գտնվել են մանրակրկիտ ուշադրության ներքը, որը հանգեցրել է ևս մեկ այլ խնդրի։ Նրանք վախենում էին դառնալ հետապնդման զոհ՝ յուրաքանչյուր մանրուքի համար, որը կարող էր դուր չգալ մոլի պուրիտաններին։ «Վհուկ» բառը թվում էր սովորական և հարմարավետ անեծք, որն ուղղվում էր այն անձանց նկատմամբ, որոնք տարբեր էին պահում իրենց մյուսներից և մեծ արձագանք էր տալիս ցանկացած սոցիալական անարդարության կամ սնահավատության նկատմամբ։

Դերասաններ և կերպարներ
----------------------

| **Եթերաշրջաններում դերասանների հայտնվելու աղյուսակ** |
| --- |
| Դերասան | Կերպար | Եթերաշրջան |
| 1 | 2 | 3 |
| **Հիմնական կազմ** |
| Ջանեթ Մոնտգոմերի | Մերի Սիբլի | **Հիմնական** |
| Շեյն Ուեսթ | Կապիտան Ջոն Օլդեն | **Հիմնական** |
| Սեթ Գեյբլ | Քոթոն Մեյզեր | **Հիմնական** |
| Թամզին Մերչանտ | Էնն Հեյլ | **Հիմնական** |
| Էշլի Մադեկվե | Տիտուբա | **Հիմնական** |
| Էլիզ Էբերլի | Մերսի Լյուիս | **Հիմնական** |
| Իդո Գոլդբերգ | Այզեք Ուոլթոն | **Հիմնական** |
| Քսանդեր Բերքլի | Դատավոր Ջոն Հեյլ | **Հիմնական** | Հյուր |  |
| Օլիվեր Բելլ | Ջոն / Սատանա | Հյուր | **Հիմնական** |
| Ջո Դոյլ | Բարոն Սեբաստիան ֆոն Մարբուրգ |  | **Հիմնական** |
| **Երկրորդական կազմ** |
| Մայքլ Մալհերեն | Ջորջ Սիբլի | Պարբերաբար |  |
| Էժուր Փարսոնս | Գլորիանա Էմբրի | Պարբերաբար |  | Պարբերաբար |
| Սեմի Հանրաթի | Դոլի Թրասք | Պարբերաբար |  |
| Սթիվեն Լենգ | Ինկրիզ Մեյզեր | Պարբերաբար | Հյուր |
| Լյուսի Լոուլես | Կոմսուհի Պալատին Ինգրիդ ֆոն Մարբուրգ |  | Պարբերաբար | Հյուր |
| Ստյուարտ Թաուսենդ | Բժիշկ Սեմյուել Ուեյնհարթ |  | Պարբերաբար |  |
| Մերիլին Մենսոն | Թոմաս Դինլի |  | Պարբերաբար |

Արտադրություն
-------------

### Մշակում

WGN America-ն 2012 թվականի հուլիսին առաջին անգամ հայտարարել է, որ ունեն ծրագրեր «Չարիք» անվանումով հեռուստասերիալի ստեղծման մասին։ 2013 թվականի հունիսի 4-ին հեռուստաալիքը պիլոտային էպիզոդի փոխարեն պատվիրել է միանգամից առաջին եթերաշրջանը՝ բաղկացած 13 սերիայից և տվել է հեռուստասերիալին նոր անվանում՝ «Սալեմ»։ Նախագիծը ստեղծել են Ադամ Սայմոնը և Բրեննոն Բրահան, որոնք դարձել են գործադիր պրոդյուսերներ Ջեֆ Քվադինետցի և Ջոշ Բերիի հետ։ 2013 թվականի նոյեմբերի 8-ին սկսվել են նկարահանումներ Լուիզիանա նահանգի Շրիպովտ քաղաքի մեծ արվարձանում, որն ստեղծվել է 17-րդ դարի Մասաչուսեթսի նման։

### Քասթինգ

Քասթինգի մեկնարկի մասին հայտարարվել է 2013 թվականի հոկտեմբերին։ Էշլի Մադեքվեն դարձել է առաջին դերասանուհին, որն ստացել է Տիտուբայի՝ Մերի Սիբլիի գրավիչ և խորհրդավոր օգնականի դերը։ Սեթ Գեյբլը հաջորդ դերասանն է, որն ստացել է տեղի արիստոկրատ և Սալեմում վհուկների որսը գլխավորող Քոթոն Մեյզերի դերը։ Հետո հեռուստասերիալում դերեր են ստացել Ջանեթ Մոնտգոմերին և Քսանդեր Բերքլին։ Մոնտգոմերին ընտրվել է Մերի Սիբլիի՝ Սալեմի ամենահզոր վհուկի և քաղաքային վարչության հարուստ անդամ Ջորջ Սիբլիի կնոջ դերի համար։ Բերքլին ստացել է դատավոր Ջոն Հեյլի դերը, որը Սալեմի քաղաքային վարչության անդամներից մեկն է։ Հետո Շեյն Ուեսթը ստացել է է Ջոն Օլդենի գլխավոր դերը, որը պատերազմի կոփված վետերան և գերի է՝ ներգրավված է Սալեմի վհուկների որսի մեջ։ Թամզին Մերչանտը նույնպես հաստատվել է Էն Հեյլի դերում՝ տաղանդավոր նկարչուհու, որը սիրահարվում է Ջոն Օլդենին՝ Սալեմ ժամանելու ժամանակ։ Էլիզ Էբերլին դարձել է վերջին գլխավոր դերասանուհին, որը հաստատվել է մոլեգնության մեջ կասկածյալ Մերսի Լյուիսի՝ քահանա Լյուիսի դստեր դերի համար։ 2014 թվականի հունիսի 1-ին Սթիվեն Լենգը ստացել է Ինկրիզ Մեսերի՝ Քոթոն Մեյզերի հոր և նույնիսկ ավելի մոլեռանդ Վհուկների որսորդի երկրորդական դերը։

Քննադատների արձագանքը
---------------------

Metacritic քննադատական ագրեգատոր կայքում «Սալեմ» հեռւստասերիալը ստացել է 100-ից 50 միավոր՝ 16 քննադատների արձագանքների հիման վրա։ Հեռուստասերիալը ավելի հանրաճանաչ է դարձել հեռուստադիտողների մոտ, քան քննադատների, այսպիսով Metacritic կայքում վարկանիշը կազմել է 10-ից 6,8 միավոր, իսկ IMDB-ում՝ 7,2: Մյուս քննադատական ագրեգատոր կայքում՝ Rotten Tomatoes-ում հեռուստասերիալն ստացել է 54% «թարմ» (դրական) արձագանքներ, իսկ միջին վարկանիշը կազմել է 10-ից 5,5 միավոր՝ 26 քննադատների արձագանքների հիման վրա։

Ծանոթագրություններ
------------------

1. ↑  Fernsehserien.de (գերմ.)
2. ↑
3. ↑  "Shows A-Z - salem on wgn". TheFutonCritic.com. Retrieved 2014 թ․ հունվարի 13.
4. ↑  Bacardi, Francesca (2013 թ․ դեկտեմբերի 19). "Watch WGN America's 'Salem' Teaser". Variety. Retrieved 2014 թ․ հունվարի 13.
5. ↑  'Salem' to End After 3 Seasons on WGN America
6. ↑  "SALEM: Witches Are Real". WGN America.
7. ↑  "SALEM: An Introduction". WGN America. Արխիվացված է the original 2014 թ․ օգոստոսի 4-ին.
8. ↑  "Historical Aspects of Salem". WGN America. Արխիվացված է the original 2014 թ․ օգոստոսի 4-ին.
9. ↑  "Development Update: Thursday, July 12". *The Futon Critic*. 2012 թ․ հուլիսի 12. Retrieved 2014 թ․ հունվարի 16.
10. 1 2  Andreeva, Nellie (2013 թ․ հունիսի 4). "WGN America Greenlights Its First Original Scripted Series, Brannon Braga's 'Salem'". Deadline.com. Retrieved 2014 թ․ հունվարի 13.
11. ↑  "WGN America Announces Start of Production on First Original Scripted Series, "Salem"". *The Futon Critic*. 2013 թ․ նոյեմբերի 8. Retrieved 2014 թ․ հունվարի 16.
12. ↑  Masters, Megan (2013 թ․ հոկտեմբերի 8). "TV Line Items: Revenge Vet's Witchy New Role, Idol Champ's CSI Gig, Lies Lands T.I. and More". TV Line. Retrieved 2014 թ․ հունվարի 13.
13. ↑  Bucksbaum, Sydney (2013 թ․ հոկտեմբերի 14). "'Fringe,' 'Arrow' alum Seth Gabel cast as lead role in 'Salem'". Zap2it.com. Արխիվացված է the original 2013 թ․ հոկտեմբերի 19-ին. Retrieved 2014 թ․ հունվարի 13. `{{cite web}}`: Unknown parameter `|deadlink=` ignored (`|url-status=` suggested) (help)
14. ↑  Andreeva, Nellie (2013 թ․ հոկտեմբերի 28). "Janet Montgomery To Topline WGN America Drama Series 'Salem'". Deadline.com. Retrieved 2014 թ․ հունվարի 13.
15. ↑  Goldberg, Lesley (2013 թ․ նոյեմբերի 1). "'Nikita's' Shane West Set as Male Lead in WGN America's 'Salem'". The Hollywood Reporter. Retrieved 2014 թ․ հունվարի 13.
16. ↑  "Development Update: Wednesday, November 6". *The Futon Critic*. 2013 թ․ նոյեմբերի 6. Retrieved 2014 թ․ հունվարի 16.
17. ↑  Stephen Lang Joins WGN America’s ‘Salem’ | Deadline
18. ↑  "Salem – Season 1". *Metacritic*. CBS. Retrieved 2014 թ․ հունիսի 11.
19. ↑  "Salem: Season 1". *Rotten Tomatoes*. Flixster. Retrieved 2014 թ․ հունիսի 11.

Արտաքին հղումներ
----------------

* Պաշտոնական կայք(անգլ.)